stanford-oval/wikipedia huggingface dataset:
Villa Fridhäll

Villa Fridhäll 1950-luvulla. Kuvannut Eino Heinonen, Helsingin kaupunginmuseon kuvakokoelmat.
Villa Fridhäll (puhekielessä Ukkokoti) oli arkkitehti Werner von Essenin suunnittelema, Helsingin Meilahden huvila-alueen itäosassa sijainnut jugendtyylinen kivirakennus. Se sijaitsi nykyisen Puistosairaalan (ent. Lastenklinikan) pohjoispuolella.
Rakennuspaikan mäen mukaan nimetty Villa Fridhäll valmistui vuonna 1912 ja se toimi vähävaraisten vanhusten vanhainkotina Föreningen Gubbhemmet -yhdistyksen pyörittämänä aina 1960-luvulle saakka, jolloin se purettiin. Paikalla on nykyisin Meilahden sairaalan rakennuksia.
Ensimmäisen maailmansodan aikana rakennuksessa toimi Punaisen Ristin sotasairaala.
Talvisodan suomalaiset sota-alukset

Talvisodan suomalaiset sota-alukset palvelivat osana laivastossa. Laivasto ja rannikkotykistö muodostivat merivoimien alaisen meripuolustuksen. Laivaston alukset olivat:
Sukellusvenelaivue

Sukellusvene Saukko
Sukellusvene Vesikko
Sukellusvene Vesihiisi
Emälaiva Sisu
Miinalaivue

Miinalaiva Baltic
Miinalaiva Suomi
Miinalaiva Frej
Miinalaiva Poseidon
Moottoritorpedovenelaivue

Moottoritorpedovene Nuoli
Moottoritorpedovene Syöksy
Moottoritorpedovene Raju
Moottoritorpedovene Vinha
Moottoritorpedovene Isku
Moottoritorpedovene Sisu
Vartiomoottorivene 11
Rannikkolaivasto

Miinalaiva Louhi (29. joulukuuta 1939 saakka)
Rannikkolaivasto > Panssarilaivue

Panssarilaiva Ilmarinen
Panssarilaiva Väinämöinen
Rannikkolaivasto > Varmistuslaivue

Tykkivene Hämeenmaa
Tykkivene Uusimaa
Tykkivene Turunmaa (1916) (14. joulukuuta 1939 alkaen)
Tykkivene Karjala (4. tammikuuta 1940 alkaen)
Vartiomoottorivene 1
Vartiomoottorivene 6
Vartiomoottorivene 8
Vartiomoottorivene 9
Vartiomoottorivene 10
Vartiomoottorivene 11 (14. joulukuuta 1939 alkaen)
Vartiomoottorivene 12
Vartiomoottorivene 17
Rannikkolaivasto > Raivaajalaivue

Miinanraivaaja Rautu
Miinanraivaaja Vilppula
Miinanraivaaja Primus
Miinanraivaaja Porin Karhu
8 A-venettä
Rannikkolaivasto > Siirrettävä tukiasema

Suomen Joutsen
Hinaaja Katajaluoto
Rannikkolaivasto > Sukellusvenedivisioona

Iku-Turso (sukellusvene) (12. joulukuuta 1939 saakka)
Vetehinen (sukellusvene) (12. joulukuuta 1939 saakka)
Lounais-Suomen meripuolustus > Jäänsärkijälaivue

Jäänmurtaja Jääkarhu
Jäänmurtaja Tarmo
Jäänmurtaja Voima
Jäänmurtaja Sampo
Lounais-Suomen meripuolustus > Sukellusvenehävittäjälaivue

Vartiomoottorivene 2
Vartiomoottorivene 5
Vartiomoottorivene 13
Vartiomoottorivene 14
Vartiomoottorivene 15
Vartiomoottorivene 16
Lounais-Suomen meripuolustus > Saattolaivue

Saattaja Aura
Saattaja Aura II
Saattaja Uisko
Saattaja Tursas
Saattaja Murtaja
Saattaja Apu
Saattaja Otso (11. joulukuuta 1939 alkaen)
Saattaja Rauma (12. joulukuuta 1939 alkaen)
Saattaja Herkules (29. joulukuuta 1939 alkaen)
Miinanraivaajat

Miinanraivaaja SM 1
Miinanraivaaja SM 2
Villa Kleineh

Villa Kleineh.
Villa Kleineh eli Adlercreutzin talo on vanha huvilarakennus Helsingin Kaivopuiston kaupunginosassa, Kaivohuonetta vastapäätä. Se on Kaivopuiston vanhin säilynyt huvila. Villa Kleineh toimii nykyään Alankomaiden suurlähettilään virka-asuntona.
Osoitteessa Itäinen Puistotie 7 sijaitseva huvila rakennettiin Ullanlinnan kylpylaitoksen vieraita varten. Tontti luovutettiin vuonna 1839 ja rakennus valmistui todennäköisesti seuraavana vuonna. Suunnittelijaa ei tiedetä varmasti, mutta mahdollisina arkkitehteina on mainittu ainakin Carl Ludvig Engel ja hänen tuolloinen oppilaansa Jean Wik. Myös C. A. Edelfeltiä on väitetty rakennuksen suunnittelijaksi, mutta tieto on todennäköisesti perätön, sillä hän ei ollut rakennuksen valmistumisen aikoihin vielä aloittanutkaan uraansa. Huvilan rakennutti Viktor Hartwallin, A. W. Asteniuksen ja J. A. Deckerin perustama yhtiö, joka vuokrasi sitä kesäisin kylpylävieraille.
Ravintoloitsija Louis Kleineh osti rakennuksen yksityiskodikseen vuonna 1857. Sen omistus säilyi hänen suvullaan vuoteen 1928. Hänen ajoistaan lähtien sitä on kutsuttu nimellä Villa Kleineh. Rakennuksen arkkitehtuuri edusti alun perin empiretyyliä. Sitä laajennettiin vuonna 1858 Jean Wikin ja vuonna 1872 Theodor Deckerin johdolla. Lisää muutoksia tehtiin vuosina 1882, 1889 ja 1914. Vuonna 1928 huvilan osti Nobel Standard -yhtiön johtaja Leopold Lerche, joka teetti seuraavana vuonna arkkitehti Birger Federleyllä aiempaa suuremmat muutokset. Tuolloin Villa Kleineh sai viimein nykyisen klassistisen ulkoasunsa.
Lerche kuoli itse jo vuonna 1927, ja hänen leskeltään huvilan omistus siirtyi vuonna 1954 heidän tyttärensä Adlercreutz-sukuisille lapsille, minkä vuoksi sitä alettiin kutsua myös Villa Adlercreutziksi. Toisen maailmansodan jälkeen rakennus oli jonkin aikaa liittoutuneiden valvontakomission brittiläisen delegaation käytössä. Rakennus puutarhoineen suojeltiin vuonna 1965. Viimeisen asukkaan Henrik Adlercreutzin kuoltua vuonna 1989 talo päätyi yli vuosikymmeneksi kiinteistösijoitusyhtiöiden omistukseen ja oli pääosin tyhjillään. Omistajaksi tullut Merita-pankki vuokrasi Villa Kleinehin vuonna 1998 Alankomaiden suurlähettilään virka-asunnoksi, ja se myytiin Alankomaiden valtiolle kaksi vuotta myöhemmin. Suurlähettiläs on asunut talossa maaliskuusta 1999 alkaen.
Elokuvassa Kaivopuiston kaunis Regina (1941) huvila esittää ruhtinatar Popoffin kesäasuntoa. Helsinkiläisen kummitusperinteen mukaan Louis Kleinehin toinen vaimo Maria Kleineh (o.s. Forsell) kummittelee Villa Kleinehissa ja Kaivopuistossa.
Villa Koli

| Villa Koli Villa Koli |
| --- | --- |

Sijainti:  Espoo, Suomi
Koordinaatit:  60°09′08″N 24°45′53″E﻿ / ﻿60.1521°N 24.76467°E﻿ / 60.1521; 24.76467
Rakennustyyppi:  huvila
Rakennusmateriaali:  hirsi
Suunnittelija:  Wivi Lönn
Valmistumisvuosi:  1915 ja 1917
Rakennuttaja:  Jaakko Karvonen
Käyttäjä:  YIT
 fiVilla Koli 
  
Villa Koli on arkkitehti Wivi Lönnin suunnittelema huvila Espoon Matinkylässä. Vuonna 1917 valmistuneen rakennuksen rakennuttivat professori Jaakko Karvonen vaimonsa Anna Robinan kanssa. Hirsihuvila on suojeltu ajalleen tyypillisenä klassisesta arkkitehtuurista vaikutteita saaneena huvilana. Rakennusliike YIT hankki sen vuonna 1982 edustus- ja koulutuskäyttöön.
Arkkitehtuuri

Villa Koli on kaksikerroksinen hirsistä rakennettu huvila. Se edustaa jugendin jälkeen vallalla ollutta rationaalisempaa ja klassisempaa arkkitehtuuria. Villa Kolin päärakennus on tyypillinen 1910-luvun klassistisesta arkkitehtuurista vaikutteita saanut huvila.
Päärakennuksen pohja on pääosin suorakaiteen mallinen, mutta perussymmetrian hajottavat toisella pitkällä sivulla oleva puolipyöreä lasikuisti ja vastakkaisella sivulla oleva avokuisti. Mansardikatto on molemmista päädyistään taitettu.
Museoviraston mukaan Villa Koli edustaa Helsingin länsipuolisen rannikon kesähuvilan rakennuskautta.
Historia

Arkkitehti Wivi Lönnin suunnitteleman rakennuksen tilasi professori ja arkkiatri Jaakko Karvonen. Lönn suunnitteli päärakennuksen vuonna 1915, ja se valmistui kesäksi 1917. Karvoset myivät vuonna 1928 huvilan johtaja E. E. Granbergille, joka puolestaan myi sen vuonna 1938 johtaja Yngvar Lundbergille. Lundbergit käyttivät sitä kesäisin yli neljänkymmenen vuoden ajan.
Villa Koli siirtyi vuonna 1982 rakennusliike YIT:n omistukseen. Se peruskorjattiin vuosina 1983–1984, ja autotallina käytetyn vajan tilalle rakennettiin uusi saunarakennus. Vanha suojeltu saunarakennus kunnostettiin vuonna 1998. YIT käyttää Villa Kolia edustus- ja koulutustilana.
Villa Koli suojeltiin vuonna 1985 rakennussuojelulain nojalla. Suojelumääräyksen mukaan rakennuksen ulkoasuun saa tehdä vain korjauksia, jotka tähtäävät nykyisen asun säilyttämiseen. Korjauksille pitää saada Museoviraston lupa.
DJ Splash

| DJ Splash> Henkilötiedot |
| --- | --- |
Koko nimi:  Nicholas Fisker Nielsen
Syntynyt: 1991
Muusikko
Laulukielet:  englanti ja tanska
Aktiivisena:  2002-2010, 2020-
Tyylilajit:  Commercial Trance, Hard Dance
Soittimet:  FL Studio 6.0 Producer Edition
Yhtyeet:  Bass Corp, Candy Crew (Splash & Zola)
  [ Muokkaa Wikidatassa ] [ ohje ]  
Nicholas Fisker Nielsen (s. 1991), tunnetaan paremmin taiteilijanimellään DJ Splash, on tanskalainen DJ ja remixaaja. DJ Splash on useimmiten julkaissut remix-kappaleita kokonaan omissa nimissään. Hänen remixeistään ja kappaleistaan suosittuja ovat muun muassa ”Flying High”, ”Bass Is Kicking”, “Always and Forever” ja “Crying Soul”.
Ura

DJ Splash aloitti FL Studion käytön vuoden 2002 alussa, kun ystävä suositteli sitä hänelle. Hän aloitti kappaleiden lähettämisen myöhemmin poistamalleen verkkosivustolleen, jolta kappaleet nousivat suosioon. DJ Splashin alkuaikojen kappaleita ovat ”Once Again”, ”No Limit” ja ”Enjoy the Sound”. Toukokuussa 2005 DJ Splash liittyi suosittuun Hands up -foorumiin Euroadrenaline, jossa taiteilijat, kuten Dan-J, Boosterz Inc ja Stian K, remixasivat hänen teoksensa. Foorumilla DJ Splash tuotti kappaleita, kuten ”Bass is Kicking” ja ”This is My Life”, joista hän tunnetaan. Sittemmin Nick on tuottanut yli 140 kappaletta, jotka ovat saaneet paljon katsojia YouTubessa.
Vastoin yleistä käsitystä DJ Splash ei ole joidenkin mielestä kirjaimellisesti DJ, koska hän on tuottaja; hän säveltää tietokoneohjelmalla (jonka jotkut luokittelevat edelleen DJ:ksi). Kun Splash oli tuottanut yli 90 kappaletta Euroadrenalinen jäsenenä, hän ja toinen käyttäjä Patrick Zola (DJ Zola) yhdistivät voimansa luodakseen ja remixatakseen kappaleita. Heidät tunnetaan nimellä “Splash & Zola”. Henrik Veigl allekirjoitti projektin vuoden 2008 alkupuolella Sun-X-Musicille. Heidän lavanimekseen tuli “Candy Crew”, ja vaikka projekti ei koskaan saavuttanut suurta suosiota, se oli silti menestyvä.
Noin 2009–2010 DJ Splash lopetti musiikin tuottamisen ja aloitti normaalin työn, koska hän ei halunnut jatkaa. Vuonna 2014 julkaistiin kappale nimeltään ”Keep Holding On”, mutta sitä ei ole vahvistettu alkuperäisen DJ Splashin tekemäksi.
Vuoden 2014 jälkeen DJ Splash ei ole julkaissut musiikkia. DJ Splashin on esitetty lopettaneen musiikinteon, koska hän halusi tehdä tavallista työtä, mikä kyseenalaistaa vuonna 2014 ilmestyneen kappaleen ”Keep Holding On” aitouden.
Kappaleita

"A Beautiful Day" (2005)
"Always and Forever" (2005)
"Bass Is Kicking" (2005)
"New Life"
"The Miracle Maker"
"This Is My Life"
"So Irresistable"
"Party Time" (2006)
"Hoppensangen"
"Beverly Hills Theme 2006"
"Damn! 2005"
"Don't fall in love"
"Take Control" (2006)
"Splash & Zola - Dong" (2008)
"Ringe Dinge Ding" (2003)
"Memories" (2005)
"Forever Dancing" (2006)
"Enjoy the Sound"
"DJ Splash feat. Nick - I Gotta Feeling (Original Mix)" (2010)
"Day Goes By" (2006)
"Life Goes On" (2006)
Kappaleita > Remixejä

Banana inc. - "Norwegian Rebel"
Bounc3 - "Crying Soul remix"
Clubmaster - "Electronic Love remix"
DCX - "Flying High remix"
DJ Dream - "Hoppesangen remix"
D-Tune - "Memories remix"
Flowtex - "Wonderland remix"
Groove Coverage - "God Is A Girl remix"
Primetime - "Make A Miracle (DJ Splash Remix)"
Patrick Hernandez - "Born To Be alive (DJ Splash Remix)"
Lacuna - "Celebrate The Summer (DJ Splash Remix)"
Aiheesta muualla

SoundCloud − DJ Splash
Spotify - DJ Splash
YouTube - DJ Splash
Twitter - DJ Splash
Facebook - DJ Splash
Vultures 2

Vultures 2 on yhdysvaltalaisten rap-artistien Kanye Westin ja Ty Dolla Signin muodostaman rapduo ¥$:n toinen studioalbumi, joka julkaistiin 3. elokuuta 2024 levy-yhtiö YZY:n kautta. Se toimii jatko-osana helmikuussa 2024 julkaistulle albumille Vultures 1.
| Vultures 2 ¥$ |
| --- | --- | --- |

Julkaisun tiedot
 Äänitetty : 2015-2024
 Julkaistu: 3. elokuuta 2024
 Tuottaja(t): Kanye West • Ty Dolla Sign
 Tyylilaji: hip hop
 Levy-yhtiö: YZY
¥$ muut julkaisut
| Vultures 1 2024 | Vultures 2 2024 | Vultures 3 2024 |
Taustat

23. tammikuuta 2024 West paljasti, että Vultures-sarja julkaistaan ​​trilogiana, josta ensimmäinen julkaistaan ​​helmikuussa 2024, toinen 8. maaliskuuta 2024 ja kolmas 5. huhtikuuta 2024.  Vultures 1 julkaistiin 10. helmikuuta ja se nousi Billboard 200-listan ensimmäiselle sijalle.  25. helmikuuta tuottaja Timbaland, joka työskenteli myös Vultures 1:ssä, ilmoitti, että toinen albumi oli "tulossa".  3. maaliskuuta rap-artisti French Montana ilmoitti, että hän on mukana albumilla ​​ja jakoi videon hänestä ja duosta äänitysstudiossa. Kun albumi ei ollut ilmestynyt suunniteltuna julkaisupäivänä 8. maaliskuuta, West ilmoitti, että Vultures 2 oli edelleen työn alla, koska hän ja Ty Dolla Sign olivat edelleen "studiolla".
Haastattelussa 10. maaliskuuta West mainitsi, että Vultures 2 julkaistaisiin yksinoikeudella Westin omalle nettisivulle, eikä sitä julkaistaisi missään suoratoistopalveluissa. Hän sanoi, että tämä päätös tehtiin, joten "palvelut eivät voi hallita julkaisua."  Maaliskuun 14. päivänä Vultures 2 -kappaleista julkaistiin lyhyitä klippejä TikTokissa ja Instagramissa Westin tilillä.  West ja Ty Dolla Sign ilmoittivat myöhemmin uuden albumin julkaisupäivän 3. toukokuuta haastattelussa Justin LaBoyn kanssa hänen The Download -podcastissaan. Rolling Stone vahvisti myös kappaleen "Let Me Chill Out", jossa esiintyy edesmennyt räppäri Takeoff.  Ilmoituksesta huolimatta albumia ei julkaistu 3. toukokuuta.
3. elokuuta Yeezyn nettisivustolle julkaistiin "SLIDE", jonka jälkeen kappale ilmestyi suoratoistopalveluissa.
Kansikuva

9. maaliskuuta West julkisti albumin ja paljasti sen kansikuvan Twitter-tilinsä kautta. Kannessa Ty Dolla Sign seisoo mustaan maskiin ja haalariin pukeutuneena ja pitelee taulua, jossa esiintyy hänen veljensä Jabreal "Big TC" Muhammad.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Slide | 3.18 |  |  |  |  |  |  |  |
| 2. | Time Moving Slow | 2.39 |  |  |  |  |  |  |  |
| 3. | Field Trip | 2.47 |  |  |  |  |  |  |  |
| 4. | Fried | 2.59 |  |  |  |  |  |  |  |
| 5. | Isabella | 0.08 |  |  |  |  |  |  |  |
| 6. | Promotion | 2.38 |  |  |  |  |  |  |  |
| 7. | Husband | 2.17 |  |  |  |  |  |  |  |
| 8. | Lifestyle | 5.31 |  |  |  |  |  |  |  |
| 9. | Forever | 1.27 |  |  |  |  |  |  |  |
| 10. | Bomb | 2.31 |  |  |  |  |  |  |  |
| 11. | River | 4.07 |  |  |  |  |  |  |  |
| 12. | 530 | 4.50 |  |  |  |  |  |  |  |
| 13. | Dead | 4.23 |  |  |  |  |  |  |  |
| 14. | Forever Rolling | 3.17 |  |  |  |  |  |  |  |
| 15. | Sky City | 3.50 |  |  |  |  |  |  |  |
| 16. | My Soul | 3.44 |  |  |  |  |  |  |  |
|  |  | 50.33 |  |  |  |  |  |  |  |
Kappaleella ''Field Trip'' vierailee Playboi Carti, Don Toliver ja Kodak Black.
Kappaleella ''Promotion'' vierailee Future.
Kappaleella ''Lifestyle'' vierailee Lil Wayne.
Kappaleella ''Bomb'' vierailee North ja Chicago West.
Kappaleella ''River'' vierailee Young Thug.
Kappaleella ''Dead'' vierailee Future ja Lil Durk.
Kappaleella ''Forever Rolling'' vierailee Lil Baby.
Kappaleella ''Sky City'' vierailee Desiigner, 070 Shake ja Tyhi.
Kappaleella ''My Soul'' vierailee Big TC.
Tina Nordström

Tina Nordström
Maria Kristina "Tina" Nordström Holmqvist (s. 6. elokuuta 1973 Välluv, Skåne, Ruotsi) on ruotsalainen tv-kokki.  Hän aloitti uransa New Scandinavian Cooking -televisio-ohjelman toisella kaudella. Hän juontaa omaa ruoka-aiheista Tinan keittiössä (Mat med Tina) -ohjelmaansa, jota esitettiin Suomessa Yle Fem -kanavalla.
Nordström on kirjoittanut myös ruokakirjoja.

Ruokaohjelmalla oli Ruotsissa yli miljoona katsojaa, ja kirjoja on myyty yli miljoonan euron arvosta.
Maaliskuussa 2008 hän voitti Ruotsin Let's Dance (suomalainen versio formaatista on Tanssii tähtien kanssa) -televisiotanssikilpailun.
Nordström  on kahden lapsen äiti. Hän meni lastensa isän kanssa naimisiin vuonna 2011.
Aiheesta muualla

Finalen i Lets dance 2008: Tina Nordström och Tobias Karlsson TV4.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat  Ruotsi  Puola 
Henkilöt:  DDB
Varpu Sintonen

| Varpu Sintonen> Henkilötiedot |
| --- | --- |
Syntynyt: 7. marraskuuta 1943 Messukylä
Kuollut: 28. marraskuuta 2018 (75 vuotta) Kotka
Kansalaisuus:  suomalainen
Ura
Uskontokunta:  evankelis-luterilainen kirkko
Varpu Irja Kaarina Sintonen (7. marraskuuta 1943 Messukylä – 28. marraskuuta 2018 Kotka) oli evankelis-luterilainen pappi ja paikallisvaikuttaja. Hän toimi sukupuolten tasa-arvon edistäjänä Suomen evankelis-luterilaisessa kirkossa.
Sintonen syntyi työläisperheeseen ja hänellä oli kaksi isosiskoa ja yksi nuorempi veli. Sintonen kuului Kristilliseen Ylioppilasliittoon ja oli radikaali vasemmistolainen feministi. Hän aloitti teologian opiskelun vuonna 1962 ja valmistui maisteriksi 1969 pääaineenaan kirkkohistoria ja sai lehtorin oikeudet tammikuussa 1970. Sintosen mukaan naispappeuden kieltämiseksi ei ollut teologisia perusteita ja toimi naispappeuden sallimiseksi.
Sintonen vihittiin papiksi 1988. Sintonen toimi Suomen Kristillisen Ylioppilasliiton (SKY) Helsingin yliopiston jaoston (YKY) Etsijä-lehden toimituksessa 1968–1972 joista kahtena viimeisenä vuotena päätoimittajana. Lopetettuaan Etsijä-lehden päätoimittajana hän toimi aktiivisena mielipidekirjoittajana.
Villa Salmela

Villa Salmela eli Karjalaisten kesäkoti on Helsingin Laajasalon Jollaksen kaakkoiskulmassa, Villinginsalmessa Villinkiä vastapäätä sijaitseva huvila, jossa sijaitsee mm. kesäkahvila.
Siellä on myös sauna, jossa on yleisiä vuoroja. Huvilaa hallinnoi Pääkaupunkiseudun Karjalaisyhteisöt Pääsky ry.
Huvila on rakennettu vuonna 1886. Sinne oli tuohon aikaan laivayhteys kolmesti viikossa. Huvilan alkuperäinen nimi oli Villa Bergsund ja sen ensimmäinen omistaja oli todellinen valtioneuvos Jaakko Sjölin (1836–1916), joka työskenteli Uudenmaan maanmittaushallituksen ylitirehtöörinä. Aikojen saatossa huvilalla on ollut viisi eri omistajaa.
Helsingin kaupunki osti huvilan ja vuonna 1969 se vuokrasi sen karjalaisille seuroille. Tämän johdosta perustettiin Pääkaupunkiseudun Karjalaisyhteisöt Pääsky ry. Vuonna 2006 aloitettiin alueen ja huvilan kehittäminen ja nykyaikaistaminen. Huvilan kulkutielle tuli rappuset ja pihapiiriin kahvioterassi.
Vuonna 2010 alueen talot liitettiin kaupungin vesijohto- ja viemäriverkostoon ja huvilaan rakennettiin nykyaikaiset saniteettitilat. Myös keittiö uusittiin, ja uunit on muurattu uudelleen ja lattioita on korjattu.
Aiheesta muualla

Villa Salmelan kotisivut (Arkistoitu – Internet Archive)
Pääsky ry:n kotisivut
Villa Salmela Facebookissa
Suomen jääkiekon historia
Tunnettuja pelaajia

| --- | --- |
 Harry Lindblad  Albert Pudas  Holger Granström  Unto Wiitala  Joe Wirkkunen  Harry Sinden  Matti Keinonen  Urpo Ylönen  Ilpo Koskela  Jorma Valtonen :  Matti Hagman  Jari Kurri  Teemu Selänne  Riikka Nieminen  Raimo Helminen  Saku Koivu  Mikko Koivu  Esa Tikkanen
Aikajana

1899: Jäähockey-peliä pelataan ensimmäisen kerran Helsingin Pohjoisrannassa.
1908: Ensimmäisen kerran mainitaan suomalainen jääkiekon pelaaja. Robert Tikkanen mainitaan kausien 1908–1911 aikana useasti joukkueensa Akademischer Sport Club Dresden parhaimmistoon kuuluvana. Hänet palkitaan Dresdenin lyödessä Brysselin joukkueen maalein 5–3 joukkueensa toisena tähtipelaajana vuonna 1909 Berliinin kansainvälisessä turnauksessa.
1927: Suomen Luistinliitto ottaa jäähockeyn ohjelmaansa.
1928: Suomen ensimmäinen seurojen välinen ottelu pelattiin 15. tammikuuta Pyhäjärven rannalla Tampereen Pyrinnön ja Tampereen Palloilijoiden välillä. Suomen jääkiekkomestaruus ratkaistiin ensimmäisen kerran. Suomi pelasi ensimmäisen maaottelunsa häviten 1–8 Ruotsille.
1929: Suomen jäähockeyliitto perustettiin 20. tammikuuta. HJK voittaa ensimmäisen Suomen mestaruuden.
1933: Suomen joukkue pelaa ensimmäisen ottelunsa ulkomailla ja häviää Ruotsille 1–11.
1937: Suomi voitti ensimmäisen pelinsä, kun kaatoi se Viron 2–1.
1939: Suomi debytoi Jääkiekon MM-kisoissa. Joukkue päätyi sijalle 13.
1948: Vaakunan leijona tulee maajoukkueen pelipaitaan.
1949: Suomi voitti ensimmäiset pelinsä MM-kisoissa voittamalla Norjan 7–3 ja Belgian 17–2.
1952: Suomi osallistui ensimmäisen kerran olympiaturnaukseen Oslossa. Se sijoittui seitsemänneksi.
1954: Neuvostoliitto osallistuu SJL:n 25-v. juhlaturnaukseen ja pelaa ensimmäisen ottelunsa Suomea vastaan.
1956: Tampereen Koulukadulle avataan Suomen ensimmäinen tekojäärata 22. marraskuuta.
1959: Suomen ensimmäinen voitto Ruotsista numeroin 4–1.
1962: Suomen arvokisamitalitili avautuu, kun se saa EM-hopeaa Colorado Springsissä.
1965: Suomessa järjestetään MM-kisat ensimmäistä kertaa Tampereella Suomen ensimmäisessä jäähallissa, Kissanmaalla.
1968: Suomi voittaa arvokisoissa ensimmäistä kertaa Kanadan Grenoblen olympialaisissa lukemin 5–2.
1976: Matti Hagman lähtee ensimmäisenä suomalaisena pelaajana NHL:ään.
1978: Suomi voittaa ensimmäisen kerran alle 18-vuotiaiden EM-kultaa.
1982: Pekka Rautakallio pelaa ensimmäisenä suomalaisena NHL:n tähdistöottelussa. Suomi järjestää MM-kisat Tampereella.
1983: Naisten SM-sarja aloitetaan.
1987: Suomi voittaa ensimmäisen maailmanmestaruutensa, kun alle 20-vuotiaiden joukkue tuo MM-kultaa Tšekkoslovakiasta.
1988: Suomen ensimmäinen olympiamitali.
1995: Suomen ensimmäinen maailmanmestaruus. Suomesta tuli seitsemäs maailmanmestaruuden voittanut maa.
1997: Suomi voittaa ensimmäisen Euro Hockey Tourin.
2006: Suomi etenee Torinon olympialaisten finaaliin, jossa häviää Ruotsille 3–2.
2011: Suomen toinen maailmanmestaruus. Suomi voitti finaalissa Ruotsin 6–1.
2019: Suomen kolmas maailmanmestaruus. Suomi voitti MM-finaalissa Kanadan 3-1.
2022: Suomen ensimmäinen olympiakultamitali Pekingin olympialaisissa. Suomi voitti finaalissa Venäjän 2-1.
2022: Suomen neljäs maailmanmestaruus ja ensimmäinen kotikisoissa. Suomi voitti finaalissa Kanadan 4-3.
Hakametsän jäähalli joka on Suomen ensimmäinen jäähalli
Villa Baumgartner

Purkutyömaa Britannian suurlähetystön tontilla. Villa Baumgartner.
Villa Baumgartner oli arkkitehti Lars Sonckin suunnittelema kaupunkihuvila Helsingin Kaivopuistossa, osoitteessa Itäinen Puistotie 17.
Villa Baumgartner valmistui vuonna 1906. Bamgartnerin suvulle se siirtyi vuonna 1918. Kymmenen vuotta myöhemmin sekä kotina että konttorina toimineessa rakennuksessa tehtiin suuri remontti. Tämän seurauksena valtaosa rakennuksen jugendiin viittaavista elementeistä poistettiin.
Rakennus vaurioitui venäläisten ilmapommituksissa 26.–27. helmikuuta 1944, mutta sodan jälkeen se kunnostettiin ja suojeltiin merkittävänä rakennustaiteellisena muistomerkkinä.
Britannian suurlähetystö osti huvilan ja puratti sen syksyllä 1972. Suomen erään kuuluisimman arkkitehdin luomuksen purkaminen aiheutti jonkinasteisen skandaalin. Tontille nousi uusi, englantilaisen arkkitehti Steven Quinlanin suunnittelema lähetystötalo vasta vuonna 1990.
Villa Baumgartner populaarikulttuurissa

Rakennus esittää vuorineuvoksen huvilaa Matti Kassilan vuoden 1953 elokuvassa Tyttö kuunsillalta.
Päänahka

Miehen paljas päänahka edestä. Useimmilla ihmisillä päänahkaa peittävät hiukset.
Päänahka ylimmäisenä kerroksena.
Päänahka on pään yläosan iho. Se alkaa kasvojen yläpuolelta ja rajoittuu takana ja sivuilla niskaan. Yleensä päänahkaa peittävät hiukset, mutta toisinaan ne ajetaan pois tai ne vanhemmiten tai jonkin sairauden vuoksi lakkaavat kasvamasta. Ihonväristä riippumatta päänahka on usein kalpeahko, koska hiusten alla se ei rusketu. Päänahassa on runsaasti verisuonia, ja siksi pään alueen haavat vuotavat paljon verta. Päänahassa on myös laskimoita, jotka kulkevat kalloluun sisään ja läpi. Siksi alueen haavat on puhdistettava huolellisesti ja tulehdukset hoidettava. Lisäksi päänahassa on mikrobeja enemmän kuin useimmissa ihmiskehon alueissa. Päänahan hygienia on melko arka, koska hiuksien vuoksi se ei puhdistu yhtä tehokkaasti kuin paljas iho. Päänahan ja hiukset voi pestä shampoolla.